
Ősvilági utazásra hívjuk az olvasót; képzeletben százmillió éveket 
repülünk vissza az időben. Aki vállalkozik erre az utazásra, találkoz- 
hat a hat méter magas ragadozó zsarnokgyikkal s az ötven tonnánál 
nehezebb mocsári óriáshüllővel, a brachiosaurusszal ; elábrándozhat 
azon, hogy milyen volt a krétaidőszak őstengere, melynek tükre fölött 
ott suhogott a hatalmas repülő őshüllő, a pteranodon bőrszárnya. 
Megismer egy érdekes, furcsa világot, ami volt, s ami már nincs. 

Az ősállatok többségét sohasem látta az ember. A talajban, kő- 
zetekben megtalált csontok, kövült lenyomatok — az ősmari 
nyok — alapján tudunk róluk. A tudósok és a művészek 
munkával alkották meg valószínű képüket. 

Könyvünk ábráin többnyire idegenszerű , ősvilági szörnyetegeket" 
látunk. Ezek a legérdekesebb és a legismertebb fajok, melyek méltán 
ragadják mega fantasztikus regények íróinak képzeletét is. Az ősvilúg 
állatai azonban nemcsak ilyenekből álltak, s nem mind voltak óriá- 
sok. A sárkánygyikok között is akadt róka nagyságú, s a tizenöt 
méter szárnyterpesztésű repülő őshüllők mellett ott lebegtek, csa- 
pongtak a fecskénél, galambnál nem nagyobb fajok képviselői. 

Az ősvilág furcsa óriásai jórészt kihaltak, mielőtt az ember kiala- 
kult volna ; a ma élő állatfajok nem az óriások , elkorcsosult" utódai. 
A krokodil, a teknős, a tengeri csillag sok millió esztendővel ezelőtt 
is olyasforma volt, mint manapság. A lingula nevű kicsiny, kagyló: 
rű, pörge karú állatka alig változott a fölötte elsuhant négyszázmillió 
esztendő alatt, s az Amerikában ma is élő erszényes emlős, az oposz- 
szum ősei is ott szaladgáltak a sárkánygyikok körül. 

Az állatfajok többsége azonban sokat fejlődött, változott az évmil- 
liók múlásával. Így például egy vizslánál kisebb, növényevő állatfaj- 
ból hatvanmillió év alatt — ló lett. 


Bolygónk, a Föld mintegy négy és fél milliárd esztendős ; élet azonban 
csak akkor keletkezhetett rajta, mikor már lehült a felszíne, s az 
ősóceánok vizének hőmérséklete megfelelő lett a kezdetleges fehérjék 
kialakulásához. Az első élőlényekről nincsenek tárgyi emlékeink : 
megsemmisültek, felbomlottak. A jóval későbbi időből származó, 
mintegy hárommilliárd esztendővel ezelőtt élt baktériumszerű lények 
lenyomatait, kövült anyagait azonban több helyütt is megőrizték 
az üledékes közetek. Az állatvilág első nyomai — féregszerű tengeri 
állatok — a kambriumnak elnevezett földtörténeti időszak előtt kelet- 
kezett üledékekből kerültek elő. Mintegy félmilliárd évvel ezelőtt, 
a kambrium időszakban már egy sereg gerinctelen állatcsoport léte- 
zett. A következő , felvonásokban", az ordovíciumban, majd a szilur- 
ban pedig már kibontakoztak a gerinces állatok ősi képviselői. A ten- 
gerekben furcsa , állkapocs nélküli halak", majd valódi halak úsz- 
káltak. A halak egy része félig-meddig szárazföldi életre tért át; ezek- 
ből lettek az évmilliók múlásával a kétéltű állatok. 

A földtörténeti középkorban azután hirtelen pergőbb lett a nagy 
színjáték ; megjelentek a színen a hatalmas őshüllők, s évmilliókon 
át uralták a szárazföldeket, tengereket, sőt egyes csoportjaik a levegőt 
is meghódították. Árnyékukban, mellettük ott éltek már a hüllők 
egy csoportjából kialakuló emlősök s a tőlük függetlenül, más hüllő- 
csoportból kifejlődött madarak. A krétaidőszak vége táján - mintegy 
hetvenmillió esztendővel ezelőtt — azután megdőlt az óriásgyikok 
uralma. Szerepüket hamarosan átvették az emlősök. Ezek első képvi- 
selői még sok tekintetben hüllőszerűek voltak, s nem is nőttek na- 
gyobbra, mint egy jól megtermett patkány. Néhány évmillióra volt 
szükség, mig kialakultak jellegzetes csoportjaik. 

Ahogy közeledünk a jelenkorhoz, az állatvilág képe egyre jobban 
hasonlít a maihoz. 

A földtörténeti korokban túloldali, első táblánk igazít útba. Alul- 
ról, a távoli múltból haladunk felfelé, a jelenkor irányába. 


I. tábla 
A FÖLDTÖRTÉNET KORSZAKAINAK ERŐSEN 
LEEGYSZERŰSÍTETT VÁZLATA 


Millió évt Időszakok Korok 


Jelenkor 
Pleisztocén 


Pliocén 


Harmadidőszak 


$Az egyes korsza- 
kok kezdetének és 
végének hozzáve- 
tőleges ideje mil- 
lió években. Ezek 
az évszámok ra- 
dioaktív anyagok 
bomlási sebessé- 
gének mérésén 
alapulnak, és ma 
még csak tájékoz- 
tató jellegűek 


1. Tüskésszélű háromkaréjos ősrák (Paradoxides bohemicus). 15 cm, 
középső kambrium. A kambrium időszakban már változatos élővilág 
népesítette be a tengereket, de a szárazföldek még lakatlanok voltak. 
A háromkaréjos ősrákok — tudományos nevükön trilobiták — nem 
rákok voltak, hanem azok közeli rokonai. Testükön valóban három, 
hosszanti karéj látható. Hasi oldalukon nem volt páncél, ezért a 
fajok többsége — akárcsak a ma élő pinccbogarak (ászkák) — össze 
tudott gömbölyödni. A háromkaréjos ősrákok virágkora a szilurra 
esett ; ekkor különösen sok fajuk élt, s hatalmas tömegeik benépesítet- 
ték a tengereket. A perm időszakot követően kipusztultak. Számos 
fajuk szeme elcsökevényesedett, ezek a vak fajok nyilván a tenger 
iszapjában éltek. Más fajok szeme megnagyobbodott, nyélen ült. 
Ezek a nagyobb, száz-kétszáz méteres mélységek félhomályos öveze- 
tének lakói voltak, Jó néhány fajuk a szabad vízben, lebegve élt; 
többségük azonban — akárcsak a tüskésszélű háromkaréjos ősrák 

a fenéken mászkált, s az aljzatra hullott parányi állatok tetemeivel, 
szerves törmelékkel táplálkozott. Mintegy 2000 fajuk ismeretes. A ki- 
sebbek csak néhány mm hosszúak, a nagyobbak 15-20 centimétere- 
sek. 


2. Kürt formájú ősszivacs (Archaeocyathus). 4-8 em hosszú. Az alsó 
kambriumban világszerte elterjedt a tengerekben, a kambrium végé- 
vel kihaltak. Kettős falú mészvázukat gyökérszerű nyúlványok erősí- 
tették a tengerfenékhez. 


3. Nyúlványos háromkaréjos ősrák (Olenellus fremonti). 3 em, alsó 
kambrium. Ősi jellegű faj, feltehetően még nem tudott , gömbölyöd- 
ve" összehúzódni. 


II. tábla 


1. Óriás ősrák (Eurypterus fischeri). 20 em, felső szilur. Ezek a tengeri 
ízeltlábúak nem ősi rákok, hanem inkább a pókszabásúak, közelebb- 
ről a skorpiók rokonai. A szilur- és a devonidőszakokban egyes 
fajok két méter hosszúra is megnőttek. Ekkor még nem éltek valóban 
veszedelmes gerinces állatok. A farkuk végén levő tüskéikkel ma 
élő szárazföldi rokonaik, a skorpiók módjára mérgezték meg áldoza- 
taikat. 


2. Tengeri liliom (Petrittocrinus transitor). 15-85 em, alsó szilur. 
A tengeri liliomok a tüskésbőrűek csoportjába tartoznak, s így a ten- 
geri csillagok, tengeri uborkák és tengeri sünök rokonai. Már a kamb- 
riumban megjelentek. A tudósok sokáig csak kövületeiket ismerték, 
így azt hitték, hogy évmilliók óta kipusztultak. Kiderült azonban, 
hogy jó néhány fajuk ma is él a tengerek több száz vagy több ezer 
méteres mélységeiben, A megjelenésük óta eltelt félmilliárd esztendő 
óta szervezetük keveset változott, a ma élő fajok is igen ősi jellegűek. 
Testüket külső, kemény, meszes csövekből álló váz borítja, mereven 
mozognak. Érintésre darabjai leválnak, az állat valósággal szétesik; 
a nagyobb részek azután új állattá egészülnek ki. Tapogatóikon pillák 
ülnek, ezekkel fogják ki a tengerekben permetként aláhulló parányi, 
élő és holt élőlényeket. Gyökérszerű nyúlványokkal kötődnek az 
aljzathoz. 

A földtörténeti ókortól a középkor közepe tájáig hatalmas tömegben 
népesítették be a tengereket. Az üledékes tengeri kőzet sok helyütt 
felhalmozódott vázukbóláll. A letűnt földtörténeti korokból mintegy 
5000 fajuk ismert, legnagyobbjaik között 21 méter hosszú - azaz 
hét emelet magasak is akadtak! Napjainkban kb. hatszáz fajuk él. 
Egyes tengerekben valóságos , erdőt" alkotnak e fa formájú, virágsze- 
rű állatok. Érdekes sajátságuk, hogy számos fajuk világít; világításuk 
biológiai jelentősége ismeretlen. 


III. tábla 


1.Díszes házú ammonszarv (Scaphites). 20-40 em, triász. Az , ammon- 
szarvak" vagy közismert tudományos nevükön az , ammoniteszek" 
a nautiluszok közeli rokonai. Több ezer fajuk élt a múltban, milliárd- 
számra népesítették be a tengereket. Az elpusztult állatok házai ha- 
zánkban is nagy tömegben maradtak fenn a kőzetekben. Gyakran 
a házakat kitöltő iszap megszilárdulva, , kőbélként" őrizte meg for- 
májukat. Törzsfejlődésük gyors volt, folyton változtak, módosultak. 
Jellegzetes fajaik gyakran csak egyetlen földtörténeti korra s annak 
is bizonyos időszakára jellemzőek. Kövületeik alapján tehát meghatá- 
rozható a rétegek egymásutánja, kora. Ezért számos fajukat a geoló- 
gusok vezérkövületként tartják számon. 

Azammoniteszek a krétaidőszak végén eltűntek a tengerekből. Kiha- 
lásuk előtt számos fajuk sajátos alakot öltött, egyes csoportjaik pedig 
két méter átmérőjű óriásokká nőttek. 


2. Tekeredett végű nautilus ( Ancistroceras). 30-40 em, szilur. A lábas- 
fejűek (tehát a polipok, szépiák) rokonságába tartozó tengeri állat- 
csoport, Házuk sok szempontból a csigák házára emlékeztet, de ere- 
detük és szerkezetük más. Több kamrából áll, az állat mindig a 
legkülsőben ül. Ha kini kamrát készítve megnöveszti házát. 
A belső kamrákban gáz van, ez bizonyos mértékig szabályozza a 
fajsúlyát. A csoport a kambriumban, százmillió évekkel ezelőtt jelent 
meg, a nautiluszfajok hatalmas tömegekben népesítették be az ős- 
óceánok vizét, A halgyikok és a hattyúnyakú őshüllők mohón falták 
őket. Hat fajuk ma is él az In. és a Csendes-óceán trópusi övezeté- 


ben. 60-600 méteres mélységben tartózkodnak, éjjel a felszínre is 
emelkednek. Előszeretettel fogyasztanak döglött állatokat, de a kar- 
jaikon levő tapadókorongokkal kisebb rákokat, férgeket is zsákmá- 


nyolnak. A ma élő fajok háza a tányércsigákéra emlékeztető módon 
fel van csavarodva, átmérője eléri a 27 centimétert. Belseje gyöngyház- 
fényű, szép dísztárgyakat, lámpákat, ivókürtöket készítenek belőle. 


IV. tábla 


1. Miller páncélos őshala (Pterichthys milleri). 20 cm, devon. Az 
első kopoltyúűív állkapoccsá alakult, benne már fogak is voltak. Nem 
tekinthető a ma élő halak ősének, leszármazottak nélkül halt ki. 
A fejet és a törzset lemezekre tagolt páncélzat borított; 
gosan mozgatható volt. A szájnyílás a hasi oldal hará 
elején kétoldalt páros, mozgathatóan ízesülő, páncélozott karszerű 
nyúlvány emelkedett ki, A tudósok véleménye szerint ezek nem azo- 
nosak a halak mellúszóival ; feltehetően a talajon való mászkálásban 
volt szerepük. 


2. Oriás páncélos őshal (Dinichthys). 6-8 m, devon. Az őstengerek 
legfélelmetesebb ragadozói voltak. Hatalmas, harapófogószerű foga- 
Zatuk a zsákmányt darabolta fel, az őscápák is áldozataik közé tartoz- 
tak. 

Leszármazottak nélkül pusztultak ki, Kortársaik ki 
időszakban - azonban már ott voltak a csontos halal 
szakra a halak nagyarányú felvirágzása jellemző. A tengereket gazdag 
élővilág népesítette be; hatalmas tömegben éltek a korallok, csigák, 
tüskésbőrűek, valamint az előzőekben említett ammonoideák. Ebben 
az időszakban hódítja meg a növényzet a szárazföldet. 
őscserjék jelennek meg a vizek partjain, a devon közepe táján pedig 
már a magasabb fejlettségű páfrányok, majd a fa alakú páfrányok 
terjednek el. Így a szárazföld lassan alkalmassá vált arra, hogy a 
gerincesek egyes csoportjai megjelenjenek rajta. 


V. tábla 


1. Bojtosúszós maradványhal (Latimeria chalumnac). 1,5 méter, jelen- 
kor. 1938 decemberében egy halászhajó Dél-Afrika partjai előtt dol- 
gozott, amikor a hálóba - mintegy 300 méteres mélységben — sajátos 
hal akadt. A halat a közeli kikötő (East-London) múzeumába vitték, 
ahol a szakemberek hamarosan megállapították, hogy a hal a coela- 
canthidák családjába tartozó (tehát rég kihaltnak vélt) bojtosúszós 
hal - vagyis ,élő kövület", A bojtosúszósok rokonságába tartoztak 
a tüdőshalak. Különböző fajaik Afrika, Dél-Amerika és Ausztrália 
édesvizeiben napjainkig fennmaradtak. A bojtosúszósokhoz hasonló- 
an, kopoltyúik mellett tüdejük is van, légköri levegőt is lélegeznek. 
Itt említjük meg, hogy a tüdő nem az úszóhólyagból fejlődött — 
ahogy általában gondolják —, hanem éppen fordítva : a tüdő a halak 
számos csoportjában másodlagos lélegzi működést vál- 
toztatva, a halak egy részének úszást stabili -kiegyenlítő 
szervévé, úszóhólyaggá lett. 


, faj, 


2. Ősi bojtosúszós hal (Eusthenopteron). 1 méter, devon. A bojtos- 
úszós halak egy csoportjából származtak a kétéltűek, s így közvetve 
valamennyi szárazföldi gerinces állat, s végeredményben mi, emberek 
is. Számos fajuk — köztük az Eusthenopteron — az időnként kiszáradó 
pocsolyákban való élethez alkalmazkodott. Ezek a vizek bőséges 
táplálékot nyújtottak, amikor pedig kiszáradtak, a bojtosúszósok 
elhagyták őket, és más vizeket kerestek fel. Izmos nyelű páros úszóik 
segítségével vonszolták magukat a szárazon. A bojtosúszós halak 
többsége még a földtörténeti ókorban kipusztult ; csak a Coelacanthi- 
dac család élte meg a földtörténeti középkort. A felső jurakori solnho- 
feni ún. litográfpalából igen szép kövületeik kerültek elő. Ennél újabb 
üledékekben nem bukkantak rájuk, így a kutatók joggal gondolták, 
hogy mintegy hetvenmillió esztendővel ezelőtt a bojtosúszósok Coela- 
canthidae családja is végképp letűnt az élet színpadáról. 


VI. tábla 


1. Grönlandi őskétéltű (Ichthyostegalia). 1 méter, devon. A legősibb 
ismert kétéltű ; egész szervezete arra vall, hogy a bojtosúszós halak 
egy csoportjából származott. Az Ichthyostegalia a páncélozott fejű 
kétéltűek (Stegocephali) alosztályába tartozik ; ez a csoport szárma- 
zástani szempontból igen fontos. A kutatók megállapításai szerint 
a páncélozott fejű őskétéltűekből származtak egyrészt a ma is élő 
kétéltűek, másrészt pedig a hüllők. Az Ichthyostegalia testalkata kül- 
sőleg sokkal inkább a farkos kétéltűekre emlékeztet, mint a bojtos- 
úszós halakra. 


2. Óriás őskétéltű (Eryops megacephalus). 1,5 méter, perm. A páncé- 
lozott fejű őskétéltűek jellegzetes képviselője. Végtagjai nehézkesen 
cipelték hatalmas testét, hasa helyváltoztatás közben is többnyire 
súrolta a talajt. A kétéltűek (akárcsak a ma élő fajok) életük első 
szakaszát vízi, kopoltyúval lélegző lárvaállapotban töltötték. Kifejlett 
állapotban tüdővel lélei de nem távolodhattak el tartósan a 
víztől. A páncélozott fejű öskétéltűek általában szalamandra- vagy 
krokodilforma, farkos állatok voltak. Fejüket összefüggő, csont fedő- 
lemezekből álló páncélzat fedte, melyet csak a szemek, az orrnyílások, 
valamint a fejtető közepén levő , harmadik szem" nyílásai bontottak 
fel. Harmadik, fejtetőn levő szemükkel nyilván a felülről-hátulról 
közeledő ellenséget lesték. Gyakran a törzset is pikkelyekből, csont- 
táblákból álló páncél borította, ez a ma élő kétéltűeknél nem tapasz- 
talható. Hegyes, kúpos fogazatuk alapján ítélve a nagyobb termetűek 
ragadozók voltak, kétéltűek lárváival, kifejlett kétéltűekkel, halakkal 
táplálkoztak. A kisebb termetűeknek feltehetően főként halivadék- 
kal, ízeltlábúakkal, puhatestűekkel kellett beérniük. Egyes fajaik va- 
lóságos óriások voltak ; ezek koponyája méternél is hosszabb. A kar- 
bon és perm időszakban lápokban, mocsarakban, sőt a tengerben 
is éltek fajaik. 


1. Kezdetleges őshüllő (Seymouria baylorensis). 50 cm, perm. Észak- 
Amerikából, Texas állam területéről vált ismertté cz a faj. A Cotylosa- 
uria rend (ahová állatunk is tartozik) képviselőit tekinthetjük a leg- 
ősibb hüllőknek. A Stegocephala (páncélozott fejű őskétéltűek) cso- 
portból származtak, a kutatók szerint azoktól csak mesterségesen 
lehet elkülöníteni. A Cotylosauria rend tagjairól többnyire nem álla- 
pítható meg, hogy még kétéltűeknek vagy esetleg más hüllőknek 
tekintendők-e. A kérdés csak akkor dönthető el biztosan, ha előkerül 
a faj lárva alakja. Ha ugyanis a tojás elhagyása után kopoltyúval 
lélegző lárva lesz belőle, akkor kétéltűvel van dolgunk; ha pedig 
a tojásból kibúvó fiatal állat rögtön tüdővel lélegzik, akkor hüllövel. 
A Cotylosauria rend tagjainak lábnyomai már a karbon időszaki réte- 
gekből ismertek ; ezekből megállapítható, hogy a kétéltűek módjára, 
csúszva-tologatva vonszolták magukat. A fajok többsége kis termetű 
volt, de akadtak közöttük termetesek is, legnagyobb fajaik hossza 
elérte a három métert. Többségük mocsarakban élt. Fogazatuk alap- 
jánítélve jórészt növényevők voltak, vagy apróbb gerinctelen állatok- 
kal táplálkoztak; akadtak azonban közöttük ragadozó fajok is. 
A kezdetleges hüllők csoportja (Cotylosauria) utolsó képviselői a 
triászi időszakban tűntek le az élet színpadáról. 


2. Ragadozó kezdetleges őshüllő (Labidosaurus humatus). 70 cm, 
perm. Észak-Amerika területéről, Texas államból kerültek elő marad- 
ványai. Az állkapcsában elöl levő, a többinél hosszabb, hegyes, ún. 
askapófogai" ragadozó életmódra vallottak. A perm időszakban Föl- 
dünk éghajlata megváltozott ; a mocsarak zsugorodtak, jelentős 
részük kiszáradt. Így az élővilág — köztük a kk csoportja — mind- 
jobban alkalmazkodott a szárazföldi, vizektől távolabbi tájakon való 
élethez. 


VIII. tábla 


1. Hattyúnyakú őshüllő (Plesiosaurus dolichodeirus). 3 méter, jura. 
Vízi, tengeri életmódhoz alkalmazkodott őshüllő: testalkata sok te- 
kintetben a teknősökre emlékeztet. Páros végtagjaival evezett, farka 
megrövidült, nem volt szerepe az úszásban. Már a legősibb, triászkori 
formáknak is feltűnően hosszú nyakuk volt, a nyak megnyúlása az 
évmilliók során egyre erőteljesebbé vált. A felső krétában (ekkor 
volt a csoport virágkora) például az elasmosaurusnak 76 nyakcsigo- 
lyája volt! A plesiosaurusok kövületei igen jó állapotban kerültek 
elő, s olykora gyomrukban levő lék is fennmaradt ősmaradvány- 
ként, Így tudjuk, hogy egyes fajai főként halakkal, puhatestűekkel 
táplálkoztak ; a hosszú nyakon ülő fej villámgyorsan vágódott előre, 
s már meg is ragadta a zsákmányt. Az utóbbi évtizedekben a plesio- 
saurusok sajátos hírnévre tettek szert; több mtanú" .szerint a 
Loch Ness-i szörny azonos a hattyúnyakú őshüllővel. Ez azonban 
képtelenség. 

A plesiosaurusok — a többi őshüllő sorsában osztozva — kihaltak 
a kréta időszak vége táján. Ha léteznének élő plesiosaurusok, már 
előkerült .volna partra sodort tetemük, s biztosra vehetjük. hogy a 
halászok, cetvadászok hálóját, szigonyát sem kerülhették volna el. 
Akik hisznek a plesiosaurusok létezésében, megfeledkeznek arról, 
hogy ezek az állatok hüllők voltak, időnként a felszínre kellett jön- 
niük levegőt venni. Tehát semmiképp nem rejtőzhettek a tengerek 
több száz vagy több ezer méteres mélységeiben. 


2. Tengeri őskrokodil (Geosaurus). 5 méter, jura. A ma élő krokodi- 
lokra hasonlítottak, noha nem ősei azoknak ; a tengerben való élethez 
alkalmazkodtak, feltehetően szinte egész életüket a vízben töltötték, 
esetleg csak szaporodás idején jöttek a partra. Farkuk vége lefelé 
hajló (akárcsak a halgyikoké), amiből arra lehet következtetni, hogy 
bőrredőből kifejlődő fark úszót támasztott alá. Hátsó végtagjaik feltű- 
nően erősek voltak. 


1. Tüskepáncélos dinosaurus (Ankylosaurus). 4.5 méter, kréta. Békés 
növényevő volt. Hátpáncélja és oldalainak tüskesora megvédte a ki- 
sebb ragadozók ellen. 


2. Mennydörgő gyik (Brontosaurus). 15 méter, 20-25 tonna súly. 
Jura. A dinosaurusok jellegzetes képviselője ; újságcikkek, regényírók 
gyakran ezt a fajt nevezik dinosaurusnak, holott a dinosaurus név 
az őshüllők egy változatos, különböző életmódú és méretű csoportját 
jelöli, Itt említjük meg, hogy a dinosaurusokat magyarul sárkánygyi- 
koknak nevezik. Persze, a mesék sárkányaihoz legfeljebb annyi közük 
lehet, hogy a talajból előkerült hatalmas csontjaikat néhány évszázad- 
dal ezelőtt csodalények maradványainak tarthatták. A dinosaurusok 
a triászban jelentek meg, s a kréta időszak végével letűntek az élet 
színpadáról. 

A mennydörgő gyik óri 


testéhez hosszú, kígyószerű nyak tarto- 
zott, ezen aránytalanul kicsiny fej ült, benne parányi agy. A medence- 
ájon hatalmasra kiöbl, tt ágyékcsigolyában volt a , második 
agya"; ez azonban csupán a hatalmas izomzat beidegzésére szolgált. 
A mennydörgő gyík nagyon buta állat lehetett. Békés növényevőként 
lágy szárú növényeket tépett, rágott. Teljesen védtelen volt a ha- 
talmas, ragadozó dinosaurusokkal szemben ; életmódja azonban némi 
biztonságot jelentett számára. A ma élő vízilovak módjára ugyanis 
élete jelentős részét a vízben gázolva töltötte. Hosszú nyakával le- 
nyúlva legelte a vízinövényeket, s a mély vízben állva is felért a víz 
színére, ha levegőt akart venni. Hatalmas csigolyái — a farokcsigolyák 
kivételével — üregesek, szivacsos szerkezetűek voltak, ami az állat 
súlyát csökkentette. Nyilván a hüllők többségéhez hasonlóan tojáso- 
kat tojtak. 

X. tábla 


1. Óriási mocsári hüllő (Brachiosaurus). Kb. 22 méter hosszú. 50 
tonnát meghaladó testsúly. Jura időszak. Minden idők leghatalma- 
sabb termetű szárazföldi állata volt. Egyes töredékes leletek alapján 
arra lehet következtetni, hogy akadhattak köztük 80 tonna súlyú 
óriások is ! Összehasonlításul : a ma élő óriáscetek átlagosan 100 tonna 
súlyúak. Az óriás mocsári hüllő legnagyobb példányai már aligha 
hagyhatták el a vizet; saját súlyukat sem tudták hordani a szárazon. 
Oszlopszerű lábai közül a mellsők lényegesen hosszabbak voltak, 
mint a hátulsók. A mély vízben gázolt; a talajon állva hosszú nyakán 
ülő fejét ki tudta dugni a víz színe fölé, hogy levegőt vegyen. Orrlyukai 
— akár a ma élő vízilóé - a feje tetején voltak, csak a szeme s fejének 
kis része látszott a felszínen. Így a parton álló ragadozó zsarnokgyi- 
kok nem vették észre. Az ingoványban különben is biztonságban 
volt, ide nem követték félelmetes ellenségei. Valószínűleg nem úszott, 
hanem inkább a vízilovak módjára gázolt, illetve futott a víz alatt. 
Nyilván sokáig tudott lélegzetvétel nélkül a mélyben maradni, ilyen- 
kor kígyószerű nyakán ülő fejével kutatott a lágy hínárból álló táplá- 
lék után. 

Számos közeli rokona, egymásra meglehetősen hasonlító fajuk került 
elő Észak-Amerika és Afrika területéről. Az óriás mocsári hüllő meg- 
döbbentő méretű csontváza a berlini múzeumban látható. Nyakának 
hossza 8,78 méter, teljes testmagassága 11,87 méter! Ez azt jelenti, 
hogy egy modern házgyári ház harmadik szintjének (második emele- 
tének) ablakán be tudná dugni a fejét. A brachiosaurus — és más 
iássá nőtt dinosaurus — számos kutató felfogása szerint , túlságo- 
nagyra nőtt, testmérete nem állt összhangban a környezettel. 


fejteni. Így például feltételezték, hogy az őshüllők 
kóros elváltozásai miatt növekedtek nagyra. Az ói 
mintegy százmillió esztendővel ezelőtt, a kréta időszak eleje táján 
halt ki. 

XI. tábla 


1. Lemeztaréjos ősgyik (Stegosaurus). 9 méter, felső jura. Legnagyobb 
termetű fajai Észak-Amerikából kerültek elő. Afrikában élt rokonaik 
páncélzata sajátosan elcsökevényesedett. A stegosaurus kicsinyített 
szobra a budapesti Természettudományi Múzeum őslénytani kiállítá- 
sán látható. Őseik eredetileg felemelkedve, két hátulsó lábukon jár- 
tak. Nagyobb termetű, későbbi fajaik — köztük a stegosaurus — négy 
lábra ereszkedtek, mellső lábaik azonban lényegesen kisebbek marad- 
tak, mint a hátulsók. Különös a hátpáncéljuk : mintha tortába hatal- 
mas mandulákat szúrtak volna. Az állat teljes magassága elérte a 
négy métert, feje aránytalanul kicsiny volt hatalmas testéhez képest. 
Az állat keresztcsontja táján a gerincvelőüreg — a , második agy" 
az izmokat idegezte be. 

A stegosaurus nyilván eredményesen védekezett támadóival szemben. 
A ragadozó első rohama ellen megvédte a gerinctájat borító hatal- 
"mas csontlemezsor, míg izmos farkának méter hosszú erős tüskéi a 
támadó oldalába vagy hasába vágódtak. 


2. Csörkávás őshüllő (Protoceratops andrewsi). 2,7 méter, kréta. Mon- 
góliában fedezték fel ezt az ártalmatlan, növényevő dinosaurust. 
A kutatók nem csupán kifejlett példányait találták meg, hanem 18.20 
em hosszú tojásaira is rábukkantak. Közelükben megtalálták egy 
apró, a vizslánál is kisebb, fogatlan dinosaurusfaj példányának csont- 
vázát. 

Ez a faj feltehetően a tojásrablásra specializálódott; a kutatók 
Oviraptornak (tojásrablónak) nevezték el. A megtalált példány éppen 
a homokba mélyesztett ősgyiktojásokból készült lakmározni, mikor 
elpusztult, s a homok betemette. Több tojás belsejében megmaradtak 
azősgyikembriók finom, kicsiny csontjai, s így a kutatók össze tudták 
állítani a protoceratops teljes fejlődési sorozatát. 

1. Strucc formájú dinosaurus (Struthiomimus). 2 méter, kréta. Növé- 
nyekkel, rovarokkal és más, apróbb állatokkal táplálkozó dinosaurus 
volt. Megkopasztott struccra emlékeztetett. Életmódja olyasforma 
lehetett, mint a ma élő struccoké, melyekkel természetesen nincs 
semmiféle rokonságban. A külső hasonlóság okát az azonos életmód- 
dal magyarázhatjuk. Kis koponyájának állkapcsai fogatlanok voltak. 
Testalkata után ítélve igen gyors mozgású állat lehetett, nyilván futás- 
sal menekült kortársa, a rettegett zsarnokgyik, valamint más, gyor- 
sabb mozgású ragadozók elől. 


2. Zsarnokgyik (Tyrannosaurus rex). 12 méter, kréta. Minden idők 
legnagyobb és legfélelmetesebb szárazföldi ragadozója volt. Csont- 
maradványai az észak-amerikai felső kréta rétegeiből kerültek elő; 
e fajhoz hasonló, igen érdekes egyedek maradványaira bukkantak 
Észak-Amerika jurakori rétegeiben, valamint Mongóliában is. A zsar- 
nikgyik két hatalmas hátulsó lábán járt, felegyenesedve hét méter 
magas volt. Közel másfél méter hosszú fejében 15-18 cm hosszú, 
hegyes, kissé görbült, tőr formájú fogak ültek. 

Mellső végtagjai elcsökevényesedtek, kis kézként fityegtek; az állat 
semmire sem használta. Hatalmas, súlyos farkával egyensúlyozott 
járás közben. 

Lábnyomai is ismertek : szélességük 79 cm, hosszuk 76 em, s egyetlen 
hatalmas lépéssel 3,76 métert, egy kisebb lakószoba teljes hosszát 
lépték át! Ennek a ma élő elefántnál is nagyobb tömegű állatnak 
rengeteg táplálékra, húsra volt szüksége. Mivel nem volt fürge, áldo- 
zatainak többsége nyilvánvalóan a nagy termetű növényevő őshüllők 
közül került ki. Számos öshüllő csontjain sérülések nyomai látha- 
tók, melyek feltehetően a ragadozó sárkánygyíkok fogaítól erednek. 


XIII. tábla 


1. Kacsacsőrű őshüllő (Trachodon). 10 méter, felső kréta. Az Iguana- 
gyik rokonságába tartozó csőrös dinosaurus-faj. Az állkapocs hátulsó 
részében sűrűn egymás mellett és több sorban, egymás alatt is elhe- 
lyezkedő, lapátszerű fogak ültek. 

Az észak-amerikai Wyoming üledékeiből sajátos, múmiaszerű ma- 
radványaik maradtak fenn. Az elpusztult állatok kiszikkadt tetemeit 
finom szemű homok borította be, mely azután homokkővé szilár- 
dulva lenyomatot alkotott a tetemekről. Felismerhetők a bőr finom 
díszítései. Megtalálták kövült táplálékmaradványaikat is: lomble- 
veleket, fenyőtűket legeltek, válogatás nélkül. Mellső végtagjuk ujjai 
között úszóhártyák feszültek. Alkatából arra következtethetünk, 
hogy szívesen gázolt a vízben, s ha veszély fenyegette, lehetőleg 
mocsárba, vízbe menekült. 


2. Növényevő Iguana-gyík (Iguanodon bernissartensis). 10 méter, alsó 
kréta. Ártalmatlan, nagy termetű állat az ún. csőrös dinosaurusok 
alrendjéből. Fák, bokrok leveleit legelte; külsőleg hasonlított a félel- 
metes zsarnokgyikra. ,,Kezének hüvelykujjai" tőrszerűen hegyesek, 
döfésre alkalmasak voltak. A , hüvelyktőr" nem támadásra, hanem 
az egymással viaskodó hímek nézeteltéréseinek tisztázására szolgált. 
Állkapcsaiban sűrün álló, lapátszerű fogak ültek, belső fel 
a zománcban hosszanti barázdák óvták a növényi é 
zsolását végző fogakat a gyors kopástól. Belgiumi 
kes képződményekből 23 teljes csontváz került el. 
múzeumban láthatók. A kifejlett példányok álló helyzetben mintegy 
6 méter magasak. A hátulsó végtag háromujjú, jellegzetes lábnyomai 
sok helyről előkerültek. Felismerhetők rajtuk a futó, lépő vagy pihenő 
állatok nyomai. 


1. Háromszarvú őshüllő (Triceratops horridus). 8 méter, kréta. 
A Ceratopsia, azaz a szarvas dinosaurusok csoportjába tartozik ez az 
elefántnál nagyobb gyikóriás. Szokatlanul nagy feje két métert tesz 
ki, agyürege azonban feltűnően kicsiny. A horridus név jelent. 
rettentő. A fejen levő szarvak valóban megrémiszthették a ragadozó 
dinosaurusokat. A múlt század végén a tudósokat meglepte az a 
felfedezés, hogy a dinosaurus-törzs e végső hajtásához tartozó fajok- 
nak a marhákéra emlékeztető szarvuk volt; a csontos szarvcsapokon 
nyilvánvalóan szaruanyagú tülkök ültek. A hatalmas koponyán két- 
oldalt, a szemek fölött ívelt a két szarv, ezekhez járult harmadikként 
az orrcsonton levő nyársszerű nyúlvány. A nyakat széles, ézett 
peremű csontgallér védte. A felső kréta időszakban szép számban né- 
Pesítették be Észak-Amerikát. Jellegzetes növényevő fogazatuk volt. 
Csontvázukból arra lehet következtetni, hogy lomhán jártak, de hir- 
telen mozdulattal szembe tudtak fordulni támadóikkal. A szarukávás 
őshüllő rokonai voltak, amely a szarvas dinosaurusoknak egy ősibb, 
még szarvatlan faja volt. 


2. Tövisgalléros őshüllő (Stiracosaurus). 7 méter, kréta 
dinosaurusok jellegzetes képviselője, a háromszarvú ősi s fur- 
csább külsővel. Fő fegyvere az orrán levő, fél méter hosszú, hegyes 
szarv volt. Hatalmas, két méter hosszú és 1,5 méter széles fején ijesztő 
tüskeperemű csontpajzsot viselt. A Pajzs és a szarv tökéletes védelmet 
jelentett számára. Ártalmatlan nös nyevő volt, akárcsak a többi szar- 
Vas dinosaurus. 

Több fajuk került elő Amerika területéről, ezek meglehetősen hason- 
lítanak egymásra. A hatalmas fejpajzs látványa nyilván önmagában 
is elriasztotta, meghátrálásra késztette a támadót. A szem fölötti 
rések a pajzs súlyának csökkentését szolgálták. Az agyüreg feltűnően 
kicsiny. Mintegy 75 millió esztendővel ezelőtt tűntek le az élet szin- 
padáról. 


1. Halgyik — Ichthyosaurus (Stenopterygius guadriscissus). 75 em, 
kréta. A tengeri életmódhoz alkalmazkodott, hal formájúvá lett ős- 
hüllőket a tudomány az /chtyosauria rendbe sorolja, s az ichtiosaurus 
név meglehetősen közismert lett. Megdöbbentő módon hasonlítottak 
a ma élő delfinekre, melyek a halgyikokhoz hasonlóan a vízi élethez 
alkalmazkodtak. Érdekes azonban, hogy mig a delfinek (s a többi 
cetféle) farkúszója vízszintes állású, a halgyíkok farkúszója a halak- 
hoz hasonlóan függőleges. Gerincük lefelé hajolva folytatódott a 
farkúszóban. 
A triászban jelentek meg a halgyikok első képviselői, melyek a kar- 
bon időszak vége táján élt ősöktől származtak. Ezek tengerparton 
élő, vízbe merészkedő hüllők voltak, és fokozatosan alakultak át. 
Mint hüllők, természetszerűen tüdővel lélegeztek. Az itt ábrázolt faj 
a budapesti Természettudományi Múzeum őslénytani kiállításán is 
látható ; holzmadeni pala őrizte meg Kövületeit, testének körvonalai 
még a farkúszó alakja jól kivehetők. E faj a kisebbek közé 
tartozott, kortársai köz akadtak 12 méternél hosszabbak 
Az ichtiosaurusok együtt éltek a tengerben a cápákkal, ragadozók 
voltak. Fogazatuk arra vall, hogy elsősorban halakra vadásztak, de 
nyilván szívesen fogyasztották a különböző lábasfejűeket, tintahala- 
kat is. Egyes nőstény állatok testében embriókat találtak, innen tud- 
juk, hogy a fiatal állatok az anyjuk testében elhagyták a peteburkot, 
tehát élve születtek. 
A kréta időszakban végleg letűntek. Ekkor még nem alakultak ki 
a delfinek és más cetfélék: a két nagy, szárazföldiből vizívé lett 
állatcsoport tagjai között tehát nem folyhatott vetélkedés. 


2. Vízigyik (Mesosaurus). 70 cm, a perm-karbon határán. Számos 
kutató a halgyikok ősét látja e csoportban; annyi mindenesetre bízo- 
nyos, hogy a halgyikok ősei ilyen jellegű hüllők voltak. 

XVI. tábla 


1. Hosszú farkú repülőgyik (Rhamphorhynchus kokeni). Szárnytávol- 
ság80 em, kréta. Többségük veréb vagy galamb nagyságú volt, főként 
rovarokkal táplálkoztak. 


2. Sisaktarajos repülőgyik (Pteranodon). Jura. Az amerikai Berkeles 
Egyetem kutatói a mexikói határ mentén olyan leletre bukkantak, 
melynek kiterjesztett szárnyai 15 métert érnek át. Ez egy vitorlázó 
repülőgép szárnyának felel meg! Teste azonban nem lehetett súlyo- 
sabb 20 kilónál; ennél nehezebb állat már képtelen repülni. Jobban 
ismertek a 9 méter szárnytávolságú fajok. Kicsiny mellcsontjukhoz 
nem tapadhatott olyan erős izomzat, mely a szárnycsapásokhoz ele- 
gendő erőt szolgáltatott volna. Lebegtek, a felfelé vivő légáramlatokat 
használták ki. 

A mellső végtag negyedik ujja négy hatalmas, megnyúlt ízből állt, ez 
feszítette ki a repülésre szolgáló bőrredőt. Az ötödik (a kisujj) el- 
tűnt, az első három pedig rövid, karmos volt. Pihenéskor nyilván 
ezekkel kapaszkodott a fákra, sziklákra. A sík talajról fel sem tudott 
repülni; a magasból leejtve magát, estében kapott szárnyra. Járni 
nem tudott. Szűk medencéje arra vall, hogy tojásai ki yek, leg- 
feljebb lúdtojás nagyságúak voltak. Kis fiókáikat a szülők feltehe- 
tően a levegőből ledobott táplálékkal etették. Testsúlyukat csökken- 
tette, hogy könnyű, csőrszerű kávájukban fogak sem voltak. Fejük- 
nek furcsa csonttaraja egyensúlyozásra, kormányzásra szolgált. Nap- 
hosszat a tenger színe fölött lebegtek ; az elpusztult s a felszínre me- 
részkedett halakat is felragadták. j 
Sok kutató feltételezi, hogy meleg vérűek — azaz állandó testhőmér- 
sékletűek — voltak ; szerintük ez a repülés feltétele. Ha ez igaz, az 
emlősöktől és a madaraktól független fejlődés során lettek meleg 
vérűek. Újabb megállapítás szerint testüket szőr borította. Leszár- 
mazottak nélkül haltak ki, a madarakkal vagy a denevérekkel sem- 
miféle kapcsolatuk nincs. 

XVII. tábla 


1. Tarajos őshüllő (Dimetrodon). 2 méter, perm. E csoport több, 
egymáshoz meglehetősen hasonló fajának közös jellemzője a sajáts 
gos hátvitorla. Ezt a csigolyák hosszúra nőtt tövisnyúlványai támasz- 
tották, feszítették ki. A kutatók a múlt században a hosszú csigoly: 
nyúlványokat kóros fejlődés eredményének vélték, vagy más, képte- 
len feltevésekkel magyarázták jelentőségüket. Az újabb felfogás sze- 
rint a hatalmas tarajnak kettős szerepe is volt. A himek ezzel , impo- 
náltak" a nőstényeknek s riasztották el vetélytársaikat. A taraj azon- 
ban más szempontból ís előnyt jelentett : lehetővé tette a test hőszabá- 
lyozását. 

A perm időszak ban Földünk hatalmas területein sivatagos klíma ural- 
kodott; a nappal forró, az éjszaka hideg volt. A hüllők változó 
tehát a környezettől függő - hőmérsékletű állatok, így a hidegben 
lomhákká, mozdulatlanokká válnak, a nagy hőségben pedig túlsá- 
gosan is felmelegszik testük. A taraj mindkét esetben hasznosnak 
bizonyulhatott: hajnalban a Nap felé fordulva melegedett az állat, 
déltájban merőlegesen állította lebenyét, s kisugározta felesleges test- 
hőjét. Így aktívabb lehetett rokonainál, éppen a kritikus hajnali és 
déli órákban volt előnyben más hüllőkkel szemben. Fogazata alap- 
ján ragadozó életmódot folytatott. 


2. Emlősszerű őshüllő (Cynognathus crateronotus). 2 méter, triász. 
Azőshüllők Therapsida rendjébe tartozó faj. E csoport azért neve: 
tes, mert itt találkozunk először azokkal az őshüllőkkel, melyeknek 
csontváza, fogazata sok szempontból emlősszerű. A Therapsida rend- 
be sorolt ősmaradványok legnagyobb része a perm és az alsó triász 
időszakokból származik. Dél-Afrikából, Brazíliából, a Szovjetunió- 
ból és Skóciából is előkerültek fajaik. A fogak mederben ültek, met- 
szöfogakra, szemfogakra és zápfogakra tagolódtak. A therapsidák 
közeli rokonságából alakultak ki az emlősök. 

1. Gyikmadár (Archaeopteryx litographica). Testhossza 30 cm, jura. 
Azősi hüllők és a madarak közötti átmeneti forma — s így a származás- 
tan egyik legmeggyőzőbb bizonyítéka. A tudósok már a múlt század 
első felében bizonyosak voltak abban, hogy a madarak a hüllőkből, 
gyikokból fejlődtek ki, nem remélték azonban, hogy ez valaha is 
bizonyítható lesz. 1861-ben azonban a mai Nyugat-Németország te- 
rületén levő Solnhofen környékén, két palaréteg hasadási felületén 
előkerült a gyikmadár kövülete. A világhírűvé vált leletet a londoni 
British Museum vette meg. A másodikként előkerült gyikmadárlelet 
azonban már a berlini múzeum tulajdona maradt. Ez máig is a legtel- 
jesebb példány: megvan a feje is. A galamb nagyságú állat testét 
toll fedi, s csőre van — ez arra vall, hogy már madár volt. A gyikokból 
való származás emlékeit is viseli: csőrében még gyikfogak ülnek, 
s farka — noha tollakkal szegélyezett — még gyikfarok, ugyanis a 
gerinc folytatódik benne. A madaraknak nincs ilyen farkuk. Solnho- 
fen a jura időszakban trópusi, tengerparti lagúna volt. Sekély lehetett 
a víz, s a korallhomok gyorsan leülepedett, felhalmozódott benne. 
Az ide került elpusztult állatok tetemét betemette a finom mésziszap, 
s palává szilárdulva megőrizte az állatok lenyomatait, csontjait. 
A leletek - négy példány — egyazon fajhoz tartoznak. A gyikmadá 
valószínűleg már állandó testhőmérsékletű volt, e sajátossága közös 
az emlősökkel, de a madarak külön úton, a hüllők egészen más 
csoportjából fejlődtek ! A pikkelyekből kialakuló toll több szempont- 
ól i: ös: kitűnő hőszigetelő, a megtermelt testhő nem sugárzik 
, helyébe új nő, pótlódik. Alkalmas 
a repülésre, könnyű, s megnöveli a mellső végtag felületét: A madarak 
megszerezték a bolygónkon legelőnyösebb helyváltoztatási mód, a 
repülés képességét. Egy részük azonban később elvesztette e képessé- 


gét. 


XIX. tábla 


1. Fogascsőrű ősmadár (Hesperornis regalis). 1 méter, kréta. Hegyes 
fogai voltak, ez ősi, az Archaeopteryxra utaló jelleg. Repülőképessé- 
gét elvesztette, szárnya elcsökevényesedett, s a mellcsont taraja — 
mely a repülőizmok tapadására szolgál — alig emelkedett ki. Lábai 
erőteljes úszólábak. A szárazföldön nehézkesen mozgott, annál ügye- 
sebben úszott, főként halakra vadászott. Amerikai leletek alapján 
jól ismert faj. 


2. Új-Zéland óriásmadara (Dinornis maximus). 3,5 méter, néhány 
évszázaddal ezelőtt még éltek utolsó példányai. A ma élő struccokra 
emlékeztető — azoknak nem rokona! — termetes faj volt. Moa-mada- 
raknak is nevezik őket. Őseik nyilván repülve érkeztek Új-Zéland 
szigetére, ahol viszonylag rövid idő alatt óriásokká nőttek, s számos 
érdekes fajuk alakult ki. Repülőképességüket elvesztették : a nagyobb 
súly már lehetetlenné teszi az ülést. Új-Zélandon 
nem éltek ragadozók, így háborítatlanul fejlődtek. Hatalmas testmé- 
retük feltehetően az ivari kiválogatódás eredménye : a tojókért viasko- 
dó hímek közül nagyobb, súlyosabb példányok győzedelmeskedtek, 
s így utódaik fokozatosan mind nagyobbakká váltak. 

A XVIII. században a sziget belsejébe hatoló kereskedők, utazók 
a bennszülöttek kunyhóiban ivóedénynek, viztartálynak használt ha- 
talmas tojáshéjakat találtak. A falvak környékén pedig olykor hatal- 
mas lócomb méretű madárcsontokra bukkantak. A maorik elbeszélé- 
se szerintelődeik gyakran ették amoa-madarak húsát. Számos kutató 
abban reménykedett, hogy a madarak még nem pusztultak ki, s expe- 
díciókat indítottak felkutatásukra. Ma már biztosan tudjuk, hogy 
a húsra éhes bennszülöttek még a XVI. század eleje táján az utolsó 
példánytis megölték. A Madagaszkáron élt óriásmadarak (Aepyornis 
fajok) nem rokonaik. 


1. Soktülkű őspatás (Uintatherium giganteum). 3.30 méter, eocén. 
Kis termetű, karcsú őseik az alsó eocénban jelentek meg, néhány 
évmillió alatt óriásokká fejlődtek, s még az eocén végén kihaltak. 
A fejükön levő csontnyúlványokat életükben — akár a zsiráfok szarvát 
— bőr fedhette. Felső állkapcsukban hatalmas, kardszerű, fűrészfoga- 
zottélű szemfogpár ült. Növényevő állat létükre félelmetes harapásuk 
lehetett. Táplálékuk főként lágy szárú növényekből állhatott. 


2. Villástülkű őspatás (Brontotherium). Testhossza 4 méter, oligocén. 
Azelefánt súlyát is elérő, növényevő óriásemlősök voltak. Sok szem- 
pontból hasonlítottak a ma élő orrszarvúakra, s mint páratlan ujjú 
patások, rokonságban is vannak velük. A brontotheriumok az oligo- 
cénban élték virágkorukat, ekkor jelentek meg óriás példány; a 
oligocén végével kihaltak. Leszármazottaik nincsenek, a ma élő orr- 
szarvúak nem utódaik. Az első formák kis termetűek, róka nagy- 
ságúak voltak, az évmilliók múlásával azonban mind nagyobbak 
lettek. Sajátos, villás orrszarvuk a hímeken nagyobb volt, mint a 
nőstényeken. Ez arra vall, hogy az orrszarv jórészt a hímek pár- 
viadalai során jutott szerephez, s az ivari kiválogatódás egyik példája. 
Aza hím lett a csorda ura, amelyik képes volt elüldözni a többieket. 
Találtak olyan csontvázat, melynek a bordája törés utáni gyógyulás 
nyomait mutatta. Az óriás példányok koponyája hosszú, alacsony, 
az agyüreg feltűnően kicsiny. Virágkorukban hatalmas területet né- 
pesítettek be: a legtöbb lelet Észak-Amerikából került elő, de a 
Góbi-sivatag s Erdély egyes vidékein is megtalálták maradványaikat. 
Feltehetően a sik, ligetes, vízparti tájakat kedvelték. 


1. Tülök nélküli óriásorrszarvú (Indricotherium). 8 méter, az oligocén 
és a miocén korok határán élt. Minden idők leghatalmasabb száraz- 
földi emlősállata volt : magassága elérte a 6 métert. Egy ma élő indiai 
orrszarvú az indicotherium mellső lábainak kétharmadáig érne fel, 
s teste alatt hatos sorokban vonulhatnának a katonák. 

Az állat Kazahsztán területéről került elő, Mongóliából pedig igen 
közeli rokona, a vele azonos méretű óriás, a Baluchitherium grangeri 
vált ismertté. Egyik példányuk elpusztulásának történetét — a három- 
millió évvel ezelőtti ősvilági tragédiát — jól ismerjük . A baluchitherium 
egy folyómederhez ballagott, vizet keresett. Ahogy a víztükörhöz 
ért, elülső lábai azonnal besüppedtek a laza hordalékba, majd az 
állat mind mélyebbre süllyedt. Néhány perc múlva már be is teljese- 
dett sorsa : a vergődő kolosszust elnyelte az iszap. A csontok évmillió- 
kon át háborítatlanul rejtőztek a homokban, 1925-ben azonban a 
Chapman-féle Mongólia-kutató expedíció egyik gyűjtője fehér cson- 
tot látott elővillanni. Ásni kezdtek, s megtalálták a baluchitherium 
lábát—álló helyzetben. A feltárt jobb hátulsó láb előtt három méterrel 
rábukkantak a jobb oldali elülső végtagra is, a hatalmas csontok 
fatörzsként álltak a homokban. 

A baluchitherium hatalmas méretű koponyáját, majd egy másik pél- 
dány végtagcsontjait is az amerikai természettudományi múzeum 
nagy Mongólia-expedíciója fedezte fel az 1920-as években. Az ősi 
tülök nélküli orrszarvúóriások fogazata arra vall, hogy lombevők 
voltak, akárcsak a ma élő okapi vagy zsiráf. Az indricotheriumnak 
azonban nem a nyaka lett különösen hosszú, hanem az egész állat 
akkorára nőtt, hogy elérte a fák koronáját. A ritkásabb ligeterdőkben 
élt. Egyetlen ragadozó állat sem jelenthetett veszélyt számára. A kihalt 
fajok többségéhez hasonlóan, kihalásuk okát nem ismerjük. 


XXII. tábla 


1. Kardfogú tigris (Smilodon californicus). 2 méter, pleisztocén. 
A ma élő tigrisnél nagyobb, súlyosabb nagymacska volt, több mint 
száz faja közül azonban egyik sem volt őse annak. A felső szemfogak 
megdöbbentően nagyra nőttek : mintegy 15 em hosszú, mindkét felén 
éles, finoman fűrészfogazott csontpengék lettek. Egyes régebbi kuta- 
tók szerint túlságosan is nagyra nőve akadályozták a kardfogúakat 
a táplálkozásban, s így a faj kihalását okozták. Ilyen feltevésekre 
nincs ok : a kardfogúak nyilván jóval tágabbra tudták nyitni a száju- 
kat, mint mi, emberek. A csontpengefogak, ha csontot értek , meglehe- 
tösen könnyen eltörtek, ezt számos törött fogú lelet bizonyítja. Így 
elképzelhető, hogy a kardfog nem gyilkolószerszám volt, s az állatok 
főként dögevők lehettek; a nagy termetű, vastag bőrű mammutok, 
őselefántok, őslajhárok tetemét hasították fel, takarították el. Eltűné- 
sük nagyjából azonos időre esik ezeknek a növényevő óriásoknak 
a megfogyatkozásával, illetve eltűnésével. A miocénben jelentek meg 
kisebb termetű, de már kardfogú formáik. Egyes fajaik Európában 
isgyakoriak voltak. A kaliforniai Rancho la Brea ún. kátránytavából 
igen sok smilodon-példány csontváza került elő. A budapesti Termé- 
szettudományi Múzeum őslénytani kiállításán látható szép koponya 
is innen származik. 


2. Óriásszarvas (Megaceros giganteus). 2.2 méter, agancsának ter- 
pesztése eléri a 4 métert. Pleisztocén. Hatalmas agancsa nyilván nem 
volt használható fegyver, elsősorban félelem felkeltő célja lehetett. 
A testméret növekedésével az agancs aránytalanul nagyobbra nőtt. 
A történelem előtti évezredekben nem élt, nem ő a legendák , csoda- 
szarvasa", A Természettudományi Múzeum kiállításán látható pél- 
dány írországi tőzegtelepek alól került elő. 


XXIII. tábla 


1. Pusztai őslajhár (Megatherium americanum). 4 méter magasság, 
í. e. kb. 2000-5000. Közép- és Dél-Amerika földjén élt. Növényevő 
volt; hátulsó lábaira emelkedve, mellső végtagjának karmaival tépte- 
törte az ágakat, gallyakat. Nyilván gyökereket is kikapart táplálékul. 
Néhány évtizeddel ezelőtt megdöbbentő hír jelent meg az újságokban : 
az őslajhár az ember , háziállata" volt! A hír alapjául az a tény 
szolgált, hogy a dél-amerikai (tűzföldi) Ultima-Esperanza tengerőből- 
nél levő, ún. Eberhardt-barlangban találtak egy hatalmas csontvázat, 
melynek koponyáját kő zúzta be. A bejáratot eredetileg kőtorlasz 
rekesztette el, s megtalálták az őslajhár sarokba hordott ürülékét, 
másutt pedig halomban hevert a megmaradt takarmányszéna. S ami 
a legfontosabb, a barlangban ott volt az őslajhár lenyúzott, éles esz- 
közzel egyenes szélűre vágott bőre! Az őslajhár azonban nyilván 
nem volt háziállat, azaz az ember nem tenyésztette. Vadon fogták 
el a fiatal állatot, beterelték a barlangba, s ott hizlalták. Mindez 
arra vall, hogy az őslajhár , nemrég" még élt. Dél-Amerikában ugyan- 
is sohasem élt ősember. A mai őslakosság elődei az eljegesedések 
közötti időszakokban Ázsiából a Bering-tenger táján, az időszakon- 
ként meglevő szárazföldi utat felhasználva, részben talán fatörzseken 
evezve jutott át Észak-Amerika földjére, s onnan gyalogolt le Dél- 
Amerikába. Amerikában tehát az ember csak néhány tízezer éve 
él, Fontos tudnunk, hogy a ma élő, fákon függeszkedő, kisebb termetű 
lajhárok nem leszármazottai az óriáslajhároknak : kortársak voltak, 
ők azonban rejtettebb életmódjuk miatt elkerülték súlyos, de megle- 
hetősen védtelen rokonaik sorsát. Azokat talán az Észak-Ameriká- 
ból beáramló kardfogú tigrisek irtották ki. 


2. Dél-Amerikai őspatás (Macrauchenia patachonica). 1.§ méter, 
pleisztocén. A Dél-Amerikát benépesítő, ősibb jellegű, sajátosan ..dél- 
amerikai őshonosságú" patások (Notungulata) jellegzetes képviselő- 
je. Fejlődésük sok tekintetben a tevéket vagy a lámákat utánozta, 
lábaikon azonban három ujj volt. 

XXIV. tábla 


1. Páncélos emlős (Doedicurus). 4 méter, néhány évezreddel ezelőtt 
mégélt Dél-Amerikában. A , vendégízületesek" csoportjába tartozik, 
tehát a lajhároknak is rokona. A páncélos emlősök legjellemzőbb 
tulajdonsága, hogy hat-, öt- vagy négyszögletes, díszítettnek tűnő, 
csonttáblákból álló hátpáncéljuk van. A történelem előtti ember ezek- 
nek az óriásoknak a páncéljait kunyhónak használta. Dél-Amerika 
évmilliókon átel volt szigetelve a világ többi részétől, így ősi állatvilá- 
ga külön úton fejlődött. Amikor helyreállt Észak-Amerikával a szá- 
razföldi összeköttetés, az északi fejlettebb fajok végzetessé váltak 
az ősi, déli állatvilágra. A ,páncélövesfélék" kisebb termetű fajai 
napjainkig fennmaradtak. Legtermetesebb képviselőjük mintegy 
másfél méter hosszú, ebből a test egy métert tesz ki. , Ősvilági" megje- 
lenésük meglepő az európai állatvilághoz szokott szemünk számára. 
Dél-Amerikában, Közép-Amerikában élnek, egyes fajok azonban az 
észak-amerikai kontinens déli részére is behatolnak. Valamennyien 
esetlen, félénk állatok, a földet túrják. Számos fajuk főként hangyák- 
kal táplálkozik, de termeszekre, rovarlárvákra, hernyókra is vadász- 
nak. 

Előszeretettel ássák magukat a talajba. Így pl. a mintegy fél méter 
hosszú , hatöves armadilló"-nak mindössze három percre van szük- 
sége ahhoz, hogy a kemény talajban akkora lyukat ásson, mely- 
ben teljesen eltűnik. 


2. Lóutánzó dél-amerikai patás (Thaotherium). 35 em, miocén. 
A lovaktól teljesen függetlenül alakultak ki, a hasonlóság csak az 
azonos körülményekhez való alkalmazkodás eredménye. Őseik öt- 
ujjúak voltak, az ujjak száma azonban fokozatosan csökkent, végül is 
mindegyik lábukon csak egy patájuk maradt. Még a fogazatuk is 
emlékeztet a lovakéra. 

XXV. tábla 


1. Ötujjú ősló (Eohippus). 30 cm magasság, eocén. Mintegy hatvan- 
millió esztendővel ezelőtt, Észak-Amerika területén élt. Koponyája 
rövid nyakon ült, háta görbült volt, mint a vaddisznó malacáé ; teh; 
semmiképp sem tekinthető a mai háziló kicsinyített másának. Elülső 
lábán öt ujj volt; az ötödik — a , hüvelykujj" — elcsökevényesedve 
nem érintette a talajt, magasabban állt. A hátulsó lábán az öt ujj 
közül a két szélsőből már csak csontocskák maradtak meg, melyeket 
a bőr el is fedett. Mocsaras tájakon, erdős-ligetes helyeken élt. Itt 
még hasznára volt , ötuj ", mert nem süppedt bele a laza talajba. 
44 kicsiny, alacsony koronájú zápfoga arra vall, hogy lágyabb nö- 
vényzet volt a tápláléka. Hiánytalan törzsfejlődési sorozat állítható 
fel, mely az cohippusszal kezdődik, s a mai lófélékig tart. Fejlődése 
azonban nem egy ágon haladt, sok különböző fajuk leszármazott 
nélkül halt ki. 

A lovak kialakulása lényegében Észak-Amerika területén ment vég- 
be; a mai Bering-szoros táján azonban átjöttek Ázsiába, onnan 
Európába és Afrika tei re is átterjedtek. Észak-Amerikában né- 
hány évezreddel ezelőtt kipusztultak, így az ott élő őslakosság, az 
indiánok, nem ismerték a lovat, míg az európai telepesek meg nem 
jelentek. Az amerikai vadlovak a telepesek elvadult, elkószált lovai- 


2. Háromujjú ősló (Mesohippus bairdii). Vállmagasság 60 cm, oligo- 
cén, Észak-Amerika. Az eohippustól a mai lovak felé vezető fejlődési 
vonal egyik láncszeme, a lovak ősének tekinthető. Azt is mondhatjuk, 
hogy nem halt ki, hanem átalakult — a mai ló, zebra stb. lett belőle. 
Az oligocénban szárazabbra fordult az éghajlat, füves puszták foglal- 
ták el a mocsarak helyét. Ehhez alkalmazkodott az cohippus. Elülső 
és hátulsó lábán már csak három-három ujj van, a középső a legerő- 
sebb. A fogakon megjelent a kopást csökkentő cement. 

XXVI. tábla 


XXVII. tábla 


1. Ösormányos (Moeritherium). 1,40 em. Egyiptom felső oligocénjé- 
ben tűnt fel, de az oligocén végén már nem találjuk. Nem mondhatjuk, 
hogy kihalt, mert belőle — vagy legalábbis nagyon közeli rokonaiból 
— fejlődött ki később az ormányosok alrendje. Mérete megfelelt egy 
mai vaddisznónak. Ormánya, ha egyáltalán volt, kicsiny lehetett. 
Állkapcsában a második metszőfog mind fent, mind lent erőteljesen 
kifejlődött, s ez a későbbi, fejlettebb példányok agyarpárjának első 
megjelenési formája. Az elefántok és a mammutok esetében a felső 
agyarak fejlődnek ki; de arra is bőven van példa a kihalt fajok 
esetében, hogy az alsó agyarpár nő meg. A moeritherium koponyája, 
fogazata, de főként medencecsontja nagyon emlékeztet az ősi tengeri 
tehénre (Sirenia), melynek meglehetősen közeli rokona is. AZ Ősor- 
mányos vízben, víziló módjára élt. Itt említjük meg az ormányosok 
másik rokonait, a szirtiborzféléket. Ma is létező kis csoport Afriká- 
ban; akkorák, mint egy mezeinyúl, végtagjaikon elöl négy, hátul 
három ujj van. A hátulsó végtag belső ujja karmot visel, a többin 
kis patakörmök láthatók. 


2. Kapafogú őselefánt (Deinotherium gigantissimum). Alsó pliocén, 
5 méter vállmagasság. A képünkön is ábrázolt faj a legnagyobb terme- 
tű ormányos. Alsó metszőfogai ki ös, lefelé hajló agyarakká fejlőd- 
tek. Az alsó állkapocs is lefelé görbül, így magyar neve igen találó. 
Kialakulásáról keveset tudunk, első képviselői a miocénban jelentek 


meg. 

Ösmaradványa hazánk földjéről is előkerült, egy példány a Termé- 
szettudományi Múzeum őslénytani kiállításán is látható. Európában 
e faj nem érte meg a több hullámban jelentkező nagy eljegesedése- 
ket, a jégkorszakot. 


e zzz zá ze áz all 


1. Mammut (Mammuthus primigenius). A jégkor őselefántja 4 méter 
hosszú volt, mint kopasz rokona, az indiai elefánt. A mintegy kétmil- 
lió esztendővel ezelőtt beköszöntött, több egymást követő hullámban 
jelentkező klimarosszabbodáshoz, a hideg, havas tájakon való élethez 
alkalmazkodott, hosszú szőrű, bundás ormányos volt. 

Az eljegesedések idején például hazánkban olyasfajta éghajlat ural- 
kodott, mint amilyen ma Szibéria tajgáin, tundráin található, A meg- 
lehetősen kemény és hosszú tél után viszonylag rövid melegebb hó- 
napok következtek. Hazánkban is hatalmas csordákban éltek a 
mammutok : de elhatoltak messze északra is, Szibériában is honosak 
voltak. Feltehetően hatalmas vándorutakat tettek meg: az északi 
tájakról a tél beálltával délebbre húzódtak. A hideget jól bírták, de 
a vastag hó és jég alól nehezen kaparták elő agyaraikkal tápláléku- 
kat. Több mammutfaj is ismert: az észak-amerikai például nagyobb 
termetű volt, mint az eurázsiai. Szibéria területéről tőbb jégbe (: 
gyott mammut teteme került elő. Húsukból ettek a farkasok és az 
expedíciók kutyái is. Kevés példány konzerválódott a jégben: ehhez 
kivételesen szerencsés körülményekre volt szükség. Északon kb. 1-2 
méter mélységben örökké fagyott a talaj, a rövid, hűvös nyár alatt 
sem olvad fel. Csak azok a mammuttetemek maradtak fenn, melyek 
hegyomlás vagy más ok miatt kerültek ilyen mélységbe, illetve azok. 
amelyek fölé kb. másfél méteres talajréteg zúdult. A csontok. agyarak 
a felszínhez közeli talajban is megmaradtak ; Szibériából jelentős 
elefántcsont-(azaz mammutagyar-) export volt a múlt szazadban. 
A neander-völgyi ősember, majd a később megjelent közvetlen ember 
előd kortársa volt; sziklarajzokon, művészi módon ábrázolták. Ki- 
halásuk oka ismeretlen, Szibériában ma is megfelelő lenne számukra 
az éghajlat. Noha az ember vadászott rájuk, az akkori igen gyér 
lakosság nem irthatta ki őket. Mintegy 11 ezer esztendővel ezelőtt 
pusztult ki. 

XXVIII. tábla 


1. Barlangi medve (Ursus spelaeus). 220 méter, pleisztocén. Mintegy 
tizenegyezer esztendővel ezelőtt, a jégkor végén pusztult ki. A ma 
élő barnamedvénél harmadával nagyobb volt. Félelmetes külseje elle- 
nére ártalmatlan növényevőként legelészett ; koptatott fogai azt tanú- 
sítják, hogy kemény gyökereket is fogyasztott. Háta púposabb, hom- 
loka meredekebb volt, mint a barnamedvéé. A nőstény barlangokban, 
sziklamélyedésekben kölykezett, így nemegyszer összecsapott az em- 
berrel. A barlangokban néhol ezrével halmozódtak fel csontjai. Ellen- 
sége csak az ember volt; elődeink vadásztak rá. 


2. Gyapjas orrszarvú (Coelodonta antiguitatis). 3,5 méter, pleisztocén. 
A ma élő afrikai orrszarvúra emlékeztető állat testét hosszú, gyapjas 
bunda védte. A jégkorszak, azaz a pleisztocén jellegzetes állata volt. 
E kor mintegy kétmillió esztendőn át tartott, a hideg periódusokkal 
meleg szakaszok váltakoztak. A hideghez alkalmazkodott élővilág 
ilyenkoráltalában északra húzódott, s helyébe délről, melegebb tájak- 
ról jöttek állatfajok. Az eljegesedések idején az Északi-sarkvidék jég- 
takarója messze délre lenyúlt, Európában a mai Krakkó városáig 
hatolt. Hazánk jégmentes terület volt. Itt legelészett a rénszarvas 
s a gyapjas orrszarvú is. Hatalmas tülkei, izomereje megvédte a bar- 
langi oroszlántól vagy a farkasoktól. 

S; ából jégbe fagyott tetemei is előkerültek jában faleveleket, 
fenyőtűket találtak. Az utóbbira főként télen fanyalodott, mikor a 
füvet vastag hó és jég borította. Meglehetősen gyakori állat lehetett, 
sok helyütt nagy mennyiségben kerültek elő maradványai. 

A budapesti Természettudományi Múzeum kiállításán koponyák lát- 
hatók. Elődeink a barlangok falán csodálatosan biztos vonalakkal 
örökítették meg alakját. A mammuttal egy időben, a jégkor végén 
pusztult ki. 

